На думку Дарыюша Касіньскага, такая ўвага да свята заснавання сцэны Нацыянальнага тэатра ў Варшаве не фармальнасць. Тады адбылася сапраўды важная для польскага грамадства і гісторыі рэч: тэатр стаў даступным шырокім колам насельніцтва, стаў часткаю публічнай прасторы і месцам дэбатаў, і гэтая ягоная функцыя застаецца найважнейшай і да нашых дзён. Узгадваючы часы камуністычнай Польшчы, Дарыюш Касіньскі звязвае росквіт тэатра з тым, што для грамадства ён з’яўляўся бадай адзінай выспай вольнага мыслення.